Daar is verskeie toerusting wat die Spesie Karphengelaar gaan nodig kry tydens die algemene versorging van karp, onder andere is die onthoek matras (Unhooking Mat), langbek tangetjie, skepnet (Landing Net), weegsak (Weigh Sling), karp sak (Carp Sack) en Carp Clinic (‘n antiseptiese middel) waarsonder die spesie hengelaar nie die huis moet verlaat nie. Hierdie gerei word meestal deur die spesie hengelaar gebruik, maar die tedens begin al hoe meer toeneem onder die konvensionele oewer hengelaars ook.
Gebruik van die toerusting
Die skepnet word so laag as moontlik in die water in gesak waarna die vis na die net toe gebring word. Die skepnet wat gebruik word behoort ‘n ekstra lang arm te hê om hierdie proses vir die hengelaar te vergemaklik. Lei die vis na die net toe en maak seker die karp is in die middel van die net. Die net met die vis in moet nie aan die handvatsel uit die water gelig word nie. Die handvatsels is nie gemaak om die tipe gewig op te lig nie. Die arms van die net moet eerder uit gehaak word uit die "spreader block" en die net moet dan tot amper teen die karp gerol word voor die karp gelig word uit die water. Hierdie metode verseker dat die vis nie angsbevange is nie en dat die net nie beskadig word nie. Maak altyd seker dat voor 'n karp in enige iets gelig word, of dit nou die skepnet is of die weeg sak, dat die skubbe altyd teen aan die lyf van die karp is sodat die skubbe nie beskadig kan word nie. 'n Karp nie gemaak om met sy volle gewig op 'n skub te lê nie en gaan seer kry as jy nie die skubbe plat het teen sy lyf nie.
Die Onthoek matras (Unhooking Mat)
‘n Baie belangrikke aspek wat altyd onthou moet word is dat die onthoek matras deeglik nat moet wees voor en tydens daar met 'n vis op die mat gewerk word. Water moet ten alle tye byderhand gehou word om die matras sowel as die karp gereeld nat te maak en nat te hou. Karp het ‘n slymvlieslagie om hulle wat hulle beskerm teen parasiete en siektes en ‘n droë onthoek matras, of selfs droë hande en toerusting, sal hierdie lagie beskerm. Om te verhoed dat hierdie lagie beskadig word moet die skepnet met die karp in sagies op die onthoek matras geplaas word. Met die onthoek matras onder die skepnet sodat die karp nie seer kan kry indien hy dallk uit jou hande sou gly, lig die karp uit die net uit en skuif dan die skepnet weg. Enige tyd wat 'n karp buite die water gehanteer word moet sover moontlik bo oor die onthoek matras gedoen word om te verseker dat indien die karp uit jou hande sou gly, het hy iets sags om op te val. Moet ook nooit 'n karp hoog van die grond af lig as hy in 'n posiesie is om moontlik te kan val, soos wanneer daar fotos geneem word.
Die langbek tangetjie word gebruik om die hoek te verwyder om rede dit ‘n baie beter greep gee op die hoek. Moet onder geen omstandigehede die hoek uit die vis se mond ruk nie! Verwyder die hoek in dieselfde rigting waarin dit in die vis se bek ingesteek het.
Dit is belangrik om die karp te ondersoek voor jy hom terug plaas in die water. Kyk vir enige beserings wat moontlik opgedoen kon word en behandel hierdie beserings, asook die wond waar die hoek gesteek het met die karp medisyne. Die medisyne verhoed enige infeksies en bespoedig so ook die genesings proses. Gaan die karp behoorlik na, as iets lyk of dit 'n seer plek is sit medisyne op. Beter om 'n bietjie teveel as te min op te sit.
Die weegsak (Weigh Sling)
Die weegsak word tussen jou en die karp geplaas sodat die weegsak se onderkant op die onthoek matras is, dan word die karp oorgetel met die weegsak steeds tussen jou en die karp en in die middel van die onthoek matras geplaas. Hierdie manier sal verseker dat jy meer beheer het oor die vis en dat dit steeds op die onthoek matras bly. As joy weegsak 'n ritssluiter het kan jy dit nou toe maak om nog meer veiligheid aan die karp te bied. Weeg dan nou die karp. Probeer maar om altyd bo oor die onthoek matras te werk indien dit moontlik is selfs met die weeg. Nie elke karp wat jy vang hoef of moet geweeg word of fotos van geneem word nie. Indien die karp se grote van so aard is dat hy heelwat kleiner is as jou pb is dit beter om nie die karp se veiligheid in gedrang te stel net vir 'n foto nie. Indien jy wel voel 'n weeg en foto is nodig dan moet jy so veilig moontlik te werk gaan ten alle tye.
Vas hou van die karp
Op die twee fotos kan jy presies sien waar op die karp se liggaam die beste plek is, om hom vas te hou. Die karp moet altyd oor die onthoek matras vas gehou word en so laag aan die grond as moontlik. Met bietjie oefen kan jy op 'n stadium kom waar jy die karp in die water kan vas hou en fotos neem. Moet nooit die karp teen jou lyf vas druk nie al voel dit asof dit die veiligste kan wees. Jou klere sal die slym lagie wat die karp bedek af vryf en dit is nie iets wat mens baie graag wil hê nie.
Indien die karp 'n groot meneer is en jy voel jy gaan hom nie behoorlik gelig kry of is nie seker dat jy hom veilig kan vas hou nie is dit die beste on jou arms op die grond te laat lê eerder as om die karp se hele gewig in die lug te probeer hou. Vrylaat van die karp Terwyl die karp nog in die weegsak is kan jy hom met veiligheid na die water toe bring. Dit is beter om hom in die weegsak rond te dra as in jou hande. Indien jy eers fotos geneem het moet jy eers die karp veilig terug in die weegsak sit en seker maak sy vinne lê almal plat teen sy lyf voor jy hom op tel. Wys die karp weg van die oewer af om te verseker dat dit nie in die verkeerde rigting in swem nie en indien die vis nie op sye eie weg swem nie, kan dit tussen beide hande geneem word en stadig gestoot word in ‘n vorentoe en agtertoe beweging om lugvloei oor die kieuwe te laat vloei wat die opneem van suurstof verbeter. Moenie net hoop dat die karp veilig gaan weg swem op sy eie nie, maak altyd seker dat die karp veilig weg geswem het.
Belangrikke aspekte om te onthou
1: Onthou altyd om nie die karp te hoog in die lug te tel nie, wanneer dit skielik skrik of probeer veg sal dit uit jou hande val, om dit reg bo die onthoek matras te hou sal verseker dat dit altyd op die matras val wat besering tot ‘n minimum sal hou.
2: Maak ook seker dat jou lyn en net nêrens naby aan die vis se skubbe of vin bene is en daaraan kan vashaak nie. 3: Neem dan nou ook foto’s terwyl jy volle beheer oor die vis het en beserings kan voorkom.
4: Die vis en die toerusting wat gebruik word om die karp mee te hanteer moet ten alle tye nat gehou word om beserings tot ‘n minimaal te hou. 5: Moet nooit jou vingers of enige ander items in die karp se kuwe openinge plaas nie.
Waar kan ek 'n goeie skep net koop?
Skep Nette en ander toerusting noodsaaklik vir die veilige vrylaat van karp is te koop by hierdie internet winkel.